Shenzhou 10

Shenzhou 10 (Bahasa Mandarin: 神舟十号 Shénzhōu shíhào) ialah suatu penerbangan angkasa lepas manusia program Shenzhou China yang dilancarkan pada 11 Jun 2013. Ia merupakan misi angkasa lepas bermanusia kelima China. news.China.COM.cn, "专访十八大代表牛红光：神十将于明年6月发射", 新闻中心-中国网, 10 November 2012 Misi ini dijayakan tiga anak kapal: Nie Haisheng, komander misi yang pernah terbang dengan Shenzhou 6, Zhang Xiaoguang, bekas komander skuadron Tentera Udara dan Wang Yaping, angkasawan wanita China kedua. Kapal angkasa lepas Shenzhou ini berlabuh dengan pangkalan angkasa lepas Tiangong-1 pada 13 Jun, dan para angkasawan akan menjalankan uji kaji fizikal, teknologi dan saintifik di sana. Shenzhou 10 akan menjadi misi terakhir ke Tiangong 1.

 Pelancaran 
Shenzhou 10 dilancarkan pada 11 Jun 2013, 09:38 UTC. Roket pembawa Long March 2Fdigunakan, dilancarkan dari Landas 1 Tapak Pelancaran Selatan Pusat Pelancaran Satelit Jiuquan di Mongolia Dalam. Shenzhou 10 selamat sampai ke orbit rendah bumi sebelum roket dipisahkan. Anak kapal akan kekal di angkasa lepas selama 15 hari, dan kemudian kembali ke Jiuquan. Dengan tempoh 15 hari, Shenzhou 10 bakal menjadi misi penerbangan angkasa lepas manusia terlama China, mengatasi rekod lama Shenzhou 9 dengan dua hari.

 Berlabuh 
Shenzhou 10 berjaya berlabuh dengan Tiangong 1 pada 05:11 UTC 13 Jun, anak kapal membuka hac tiga jam kemudian dan memasuki pangkalan.

 Anak kapal 

 Lihat juga 
Program angkasa lepas China
Program Tiangong

 Rujukan 

 Pautan luar 

 Shenzhou 10 Launch Campaign 
 Build-up to the Shenzhou 10 mission
 Shenzhou Launch Windows

 Shenzhou Manned Spacecraft Programme

Kategori:2013 dalam penerbangan angkasa
Kategori:2013 di China
Kategori:Penerbangan angkasa lepas manusia
Kategori:Program Shenzhou
Kategori:Program Tiangong